Dagur ferðaþjónustunnar á Vesturlandi heppnaðist vel Ferðamálasamtök Vesturlands stóðu fyrir Degi ferðaþjónustunnar á Vesturlandi í húsakynnum Háskólans á Bifröst sl. fimmtudag . Fjöldi áhugaverðra viðburða var á dagskrá , málþing um svokallaða mörkun eða „ branding “ markaðssetningu og örkynningar þar sem kynntar voru nýjungar í ferðaþjónustu á Vesturlandi . Þá voru nokkrir ferðaþjónustuaðilar landshlutans með kynningarborð fyrir gesti þar sem þeim gafst kostur á að kynna sér starfsemi viðkomandi aðila , skoðað vörur þeirra og fræðast um þjónustuframboð og í sumum tilfellum smakkað á veitingum . Um 100 manns lögðu leið sína á Bifröst til að taka þátt í deginum en um árvissan viðburð er að ræða sem markar að mörgu leyti upphaf ferðasumarsins í landshlutanum . Ítarlega er fjallað um Dag ferðaþjónustunnar á Vesturlandi í máli og myndum í Skessuhorni vikunnar sem kom út í dag .